FELADAT ELLÁTÁSI SZERZŐDÉS 

amely létrejött egyrészről
Martfű Város Önkormányzata (törzsszám: 15410106, képviseli: Dr. Kiss Edit polgármester,) 5435 Martfű, Szent István tér 1. szám, mint feladat ellátást átadó (továbbiakban: Feladatátadó) másrészről 

Martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaság (cégjegyzékszám: 16-06-01_____, képviseli Gonda Lajos ügyvezető) 5435 Martfű, Hősök tere 10. szám, mint feladat átvevő és ellátó (továbbiakban: Feladatellátó) között 
az alulírott napon és helyen, az alábbi feltételekkel:

Feladatátadónak a _____________________ törvény alapján kötelezettsége az 1. pontban meghatározott feladatok ellátása. Feladatellátó úgy határozott, hogy az 1. pontban meghatározott feladatok ellátását az e célra létrehozott, és Feladatátadó 100 %-os tulajdonában lévő nonprofit kft-ként működő Feladatellátónak átadja, és a jövőben ezen feladatokat kizárólagosan feladatellátó végzi.
Az 1. pontban meghatározott feladatok ellátása részletes szabályainak megállapításra felek a jelen szerződést kötik.

1.
Feladatátadó az ellátási kötelezettségei körébe tartozó alábbi feladatok ellátását jelen megállapodással Feladatellátónak átadja:


Feladatellátó jelen okirat aláírásával a fentiekben meghatározott feladatok ellátását átveszi, és Vállaja, hogy azokat a jövőben kizárólagosan ellátja.

2.
Felek a jelen megállapodás 1. számú mellékletében határozzák meg azon ingatlanokat, amelyekre a feladat ellátási kötelezettség kiterjed. 


A feladatellátással érintett személyek értesítése a feladatellátó személyének változásáról, Feladatátadó kötelessége.
3.
Feladatátadó a jelen megállapodás 2. számú mellékletét képező leltárban feltüntetet a feladatellátásához szükséges eszközöket feladatellátó részére használatra/tulajdonba átadja, melyeket Feladatellátó átveszi. Feladatellátó az eszközökért térítési díjat köteles/nem köteles fizetni. A térítési díj mértéke:

4.
Feladatátadó jelen megállapodással Feladatellátóra engedményezi a 2. pontban hivatkozott mellékletben meghatározott ingatlanok vonatkozásában a bérleti díjak és egyéb térítési díjak beszedésének jogát. Az engedményezés kiterjed mind a már esedékessé vált, de még ki nem fizetett bérleti díjakra, mind pedig a jövőben esedékessé váló bérleti díjakra. A bérleti díjak jelen engedményezéssel Feladatellátó saját bevételévé válnak, mellyel kizárólagos joggal jogosult és egyben köteles is gazdálkodni.

A bérleti és térítési díjak magállapításának joga továbbra is Feladatátadó kizárólagos hatáskörébe tartozik.

5.
Felek megállapodnak, hogy a feladatellátáshoz járó normatív támogatást, feladatellátó közvetlenül jogosult az államtól megigényelni, és annak összege saját bevételévé válik.  

6. 
Feladatellátó Vállaja, hogy a feladat ellátásának megkezdéséig megteremti a feladat ellátásának személyi és tárgyi feltételeit. A feladat ellátásához szükséges szakértelemmel rendelkező munkaszervezetet alakít kii, és beszerzi hozzá a szükséges eszközöket. 

Feladatellátó tudomásul veszi, hogy a tevékenysége végzésének pénzügyi feltételit önállóan kell megteremtenie. Bevételeivel önállóan és felelősséggel gazdálkodik, ám azokat kizárólag a jelen megállapodás, valamint a társasági szerződése szerinti tevékenysége végzéshez használhatja fel. 
7. 
Feladatellátó kötelezettséget vállal arra, hogy teljes körű felelősségbiztosítást köt mindazokra a tevékenységekre, amelyek végzése során másoknak kárt okozhat. 
8. 
Feladatellátó haladéktalanul köteles Feladatátadót tájékoztatni minden olyan körülményről, amely a feladat ellátását veszélyezteti, vagy lehetetlenné teszi. 
9.
Feladatellátó tudomásul veszi, hogy Feladatátadó akár saját apparátusával, akár külső szakértő igénybevételével bármikor, előzetes értesítés nélkül is jogosult ellenőrizni a feladatellátás színvonalát. Feladatátadó az ellenőrzései megállapításait, tapasztalatait írásban köteles Feladatellátóval közölni.
10. 
Felek megállapodnak, hogy a jelen szerződést közös megegyezéssel bármikor megszüntethetik. 

A szerződés felmondására bármelyik felé írásban, ___ hónapos felmondási idő megtartásával jogosult, a hónap utolsó napjára.

Azonnali hatállyal jogosult rendkívüli felmondással megszüntethető a szerződés, ha a másik fél a lényeges szerződéses kötelezettségét súlyosan megszegi, és a jogszerű állapotot írásbeli felszólítást követően sem állítja helyre.

11.
Felek megállapodnak, hogy jelen szerződés közöttük 2013. január 01. napján lép hatályba.
Felek megállapítják, hogy jelen szerződést Martfű Város Önkormányzata képviselő-testülete a 2012. december 20. napján megtartott ülésén a __/2012.(XII. 20.) számú határozatával jóváhagyta.

Felek képviselői jelen szerződést, mint akaratukkal mindenben megegyezőt elolvasás és tartalmának közös értelmezése után jóváhagyólag írták alá.

Martfű, 2012. december 20. 

